ເສດຖະກິດຂອງຫວຽດນາມ ພວມປະສົບກັບບັນຫາ
ເສດຖະກິດຂອງຫວຽດນາມ ພວມປະເຊີນກັບບັນຫາ ຍ້ອນການເຕີບໂຕ ແບບບໍ່ມີການຄວບຄຸມ
ຄວາມທຸ່ນທ່ຽງຂອງເສດຖະກິດຫວຽດນາມພວມໄດ້ຮັບການກວດສອບຢ່າງລະອຽດຖີ່ຖ້ວນ ຂະນະທີ່ປະເທດດັ່ງກ່າວປະເຊີນໜ້າກັບອັດຕາເງິນເຟີ້ທີ່ພວມສູງຂຶ້ນ ການຂາດດຸນງົບປະ ມານພວມເພີ້ມຂຶ້ນ ເງິນຕາທີ່ພວມອ່ອນຄ່າລົງ ແລະເງິນຕາຕ່າງປະເທດສຳຮອງທີ່ພວມ ຫລຸດລົງ ພວກນັກວິເຄາະທາງດ້ານການເງິນແລະດ້ານການເມືອງກ່າວວ່າ ບັນຫາເຫຼົ່າ ນີ້ແມ່ນອາການທີ່ສືບເນື່ອງມາຈາກການຂະຫຍາຍໂຕຢ່າງວ່ອງໄວ ທາງດ້ານເສດຖະກິດ ຂອງຫວຽດນາມ ນາຍ Daniel Schearf ຜູ້ສື່ຂ່າວ VOA ມີລາຍງານເລື່ອງນີ້ຈາກ ບາງກອກ ເສດຖະກິດຂອງຫວຽດນາມ ມັກຈະຖືກຍົກຂຶ້ນມາອ້າງອິງ ເລື້ອຍໆວ່າ ເປັນນຶ່ງໃນບັນດາເສດຖະກິດຂອງບັນດາປະ ເທດພຸ່ງພົ້ນໃໝ່ ຢູ່ໃນເຂດເອເຊຍທີ່ໃຫ້ຄວາມຫວັງທີ່ສຸດ ເສດຖະກິດຂອງຫວຽດນາມ ໄດ້ຂະຫຍາຍໂຕ ປະມານ 6 5% ໃນປີ 2010 ແລະຍັງສືບຕໍ່ ການຂະຫຍາຍໂຕ ຢ່າງເຂັ້ມແຂງມາໃນໄລຍະນຶ່ງທົດສະວັດ ແຕ່ຫວຽດນາມ ຊໍ້າກັບພັດດີ້ນຮົນຕໍ່ສູ້ ກັບບັນຫາຮ້າຍ ແຮງຕ່າງໆ ຮວມທັງການຂາດດຸນການຄ້າໃນປີນີ້ ທີ່ມີ ຍອດເຖິງ 12 ພັນລ້ານໂດລາ ການຂາດດຸນການຄ້າແລະເງິນເຟີ້ ທີ່ທະວີຄວາມຮຸນແຮງເພີ່ມຂຶ້ນຍ້ອນການເຕີບໂຕຂອງເສດ ຖະກິດນັ້ນໄດ້ທຳຄວາມກົດດັນຕໍ່ເງິນດົງຊຶ່ງເປັນເງິນຕາຂອງຫວຽດນາມ ລັດຖະບານຊຶ່ງໄດ້ ທຳການຄວບຄຸມຢ່າງເຂັ້ມງວດຕໍ່ການເຄື່ອນໄຫວຂອງເງິນດົງນັ້ນໄດ້ຫລຸດຄ່າເງິນດົງລົງແລ້ວ 3 ເທື່ອໃນໄລຍະ 13 ເດືອນຜ່ານມານີ້ ແຕ່ແນວໃດກໍຕາມສະພາບເງິນເຟີ້ຍັງດຳເນີນຢູ່ຕໍ່ມາໂດຍທີ່ລາຄາສິນຄ້າບໍລິໂພກໄດ້ຖີບໂຕ ຂຶ້ນ 11% ໃນປີ 2010 ຜ່ານມານີ້ ພາກສ່ວນນຶ່ງເພື່ອເປັນການຄໍ້າຈຸນເງິນຕານັ້ນຫວຽດນາມໄດ້ໃຊ້ຈ່າຍເງິນຕາຕ່າງປະເທດສຳ ຮອງຂອງຕົນຊຶ່ງເຮັດໃຫ້ເງິນຕາຕ່າງປະເທດສຳຮອງທີ່ມີຍອດສູງເຖິງ 24 ພັນລ້ານໂດລາ ໃນປີ 2008 ນັ້ນ ໄດ້ຫລຸດລົງມາເຫຼືອຢູ່ 14 ພັນລ້ານໂດລາ ໃນເດືອນກັນຍາປີ 2010 ທ່ານ Tom Byrne ຮອງປະທານອະວຸໂສຂອງອົງການຊັ່ງຊາຄວາມໜ້າເຊື່ອຖື Moodys Investors Service ທີ່ສິງກະໂປກ່າວວ່າ ໄດ້ມີຄວາມກົດດັນເພີ່ມຂຶ້ນເພື່ອໃຫ້ມີການອ່ອນ ຄ່າລົງຕໍ່ເງິນດົງ ແລະຖ້າເງິນຕາຕ່າງປະເທດສຳຮອງຫຼຸດລົງຕື່ມອີກ ຄວາມສ່ຽງຕໍ່ການເກີດ ວິກິດການຈ່າຍໜີ້ກໍຈະເພີ່ມສູງຂຶ້ນ ທ່ານໃຫ້ການຊີ້ແຈງຕື່ມວ່າ “ຖ້າຫາກວ່າອັດຕາແລກປ່ຽນອ່ອນຄ່າລົງໄປກວ່ານັ້ນອີກແນ່ນອນວ່າ ມັນຈະກໍ່ໃຫ້ ເກີດສະພາວະເງິນເຟີ້ລະບາດ ໃນໄລຍະສັ້ນໄດ້ ຫລືອາດຮອດມີ ການຖອນເງິນທຶນ ໜີໄປຢ່າງໄວເພີ່ມຂື້ນ ແຕ່ໃນລະຍະຍາວແລ້ວມັນຈະຊ່ວຍການສົ່ງອອກຂອງຫວຽດ ນາມໃນດ້ານການແຂ່ງຂັນໄດ້ໃນບາງລະດັບ ແຕ່ສິ່ງທີ່ສໍາຄັນນັ້ນກໍແມ່ນວ່າ ອັນໃດ ກໍຕາມທີ່ພວກເຈົ້າໜ້າທີ່ດໍາເນີນການ ຄືອັນທີ່ພວກເຮົາຄິດວ່າມັນຈະສົ່ງເສີມຄະແນນ ຄວາມໜ້າເຊື່ອຖືນັ້ນ ກໍຈະແມ່ນສະຖຽນລະພາບ ທາງດ້ານເສດຖະກິດມະຫາພາກ ການເຕີບໂຕທີ່ແຂງແຮງກໍແມ່ນຢູ່ ແຕ່ຄົງບໍ່ແຂງແຮງຫຼາຍ ຈົນພາໃຫ້ເກີດອັດຕາເງິນ ເຟີ້ສູງຂື້ນໄດ້ ” ທ່ານ Byrne ເວົ້າວ່າ ນະໂຍບາຍລັດຖະບານທີ່ສະໜັບສະໜຸນໃຫ້ເສດຖະກິດເຕີບ ໃຫຍ່ຂະຫຍາຍໂຕຢ່າງວ່ອງໄວນັ້ນ ຊຶ່ງເປັນເລື່ອງທີ່ດີ ສຳລັບການຈ້າງຄົນ ເຂົ້າເຮັດ ວຽກເຮັດການ ແລະການພັດທະນາເສດຖະກິດໃນໄລຍະສັ້ນ ແຕ່ບໍ່ມີຄວາມຍືນຍົງ ຫຼາຍໆຄົນຢ້ານວ່າເງິນດົງຈະອ່ອນຄ່າລົງຕື່ມ ແລະພວກເຂົາເຈົ້າຈຶ່ງພາກັນຫັນໄປຊື້ ຄຳແລະເງິນໂດລາໄວ້ ຊຶ່ງນັ້ນໄດ້ເພີ່ມທະວີຄວາມກົດດັນຕໍ່ເງິນດົງ ອົງການ Moodys ແລະອົງການຊັ່ງຊາຄວາມໜ້າເຊື່ອຖືອື່ນໆ ໄດ້ຫຼຸດຄວາມໜ້າ ເຊື່ອຖືຫຼືອັດຕາເຄຣດິດຂອງຫວຽດນາມລົງໃນເດືອນນີ້ຍ້ອນຂໍ້ມູນເສດຖະກິດທີ່ບໍ່ ມີຄວາມກໍ້າເກິ່ງ ແລະມີການປະກາດວ່າບໍລິສັດລັດວິສາຫະກິດຕໍ່ເຮືອຂອງຫວຽດ ນາມບໍ່ໄດ້ຈ່າຍໜີ້ເງິນກູ້ຢາມຕ່າງປະເທດ ບໍລິສັດຕໍ່ເຮືອ Vinashin ຊຶ່ງເປັນບໍລິສັດທີ່ວ່າຈ້າງຄົນງານໃຫຍ່ທີ່ສຸດຂອງຫວຽດ ນາມນັ້ນ ບໍ່ສາມາດຈ່າຍງວດເງິນກູ້ຢືມ ໃນມູນຄ່າ 600 ລ້ານໂດລາ ຄະນະກຳ ມະການສູນກາງຂອງພັກຄອມມູນິສຫວຽດນາມໄດ້ມີຄຳສັ່ງໃຫ້ບໍລິສັດດັ່ງກ່າວປ່ຽນ ໂຄງສ້າງຂອງບໍລິສັດໃໝ່ ການຜິດສັນຍາ ຫຼືບໍ່ໄດ້ຈ່າຍງວດທີ່ວ່ານີ້ ໄດ້ກໍ່ໃຫ້ເກີດຄວາມວິຕົກກັງວົນຢ້ານວ່າ ລັດຖະບານຫວຽດນາມໃນເວລານີ້ ອາດມີຄວາມສາມາດໜ້ອຍລົງ ໃນການທີ່ຈະ ສະເໜີໃຫ້ການສະໜັບສະໜຸນທາງດ້ານການເງິນຕໍ່ບໍລິສັດລັດວິສາຫະກິດອື່ນໆ ທີ່ມີໜີ້ສິນເປັນຈຳນວນຫຼວງຫຼາຍ ແຕ່ທ່ານ Carl Thayer ສາດສະດາຈານສອນວິຊາລັດຖະສາດການເມືອງທີ່ສະຖາ ບັນປ້ອງກັນປະເທດຂອງອອສເຕຣເລຍກ່າວວ່າ ການຕັດສິນໃຈທີ່ວ່ານີ້ມີ ທ່າທາງ ວ່າເປັນການຕັດສິນໃຈທາງການເມືອງຫຼາຍກວ່າ ແທນທີ່ຈະແມ່ນການ ຕັດສິນໃຈ ທາງດ້ານເສດຖະກິດ ທ່ານເວົ້າວ່າ ພວກຜູ້ນຳອະວຸໂສຂອງຫວຽດນາມບາງທີໄດ້ ຕັດສິນໃຈໃຫ້ບໍລິສັດ Vinashin ປັບປ່ຽນໂຄງສ້າງຂອງບໍລິສັດໃໝ່ເພື່ອເປັນການ ສະແດງໃຫ້ເຫັນເຖິງຄວາມບໍ່ພໍໃຈ ກັບນະໂຍບາຍ ເຮັດໃຫ້ເສດຖະກິດເຕີບໂຕຢ່າງ ວ່ອງໄວ ຂອງນາຍົກລັດຖະມົນຕີ Nguyen Tan Dung ທ່ານ Thayer ກ່າວ ກ່ຽວກັບເລື່ອງນີ້ວ່າ: ໃນເດືອນແລ້ວນີ້ນາຍົກລັດຖະມົນຕີ Nguyen Tan Dung ໄດ້ຮັບເອົາຄວາມຮັບ ຜິດຊອບກ່ຽວກັບບັນຫາຕ່າງໆໃນບໍລິສັດ Vinashin ທີ່ມີໜີ້ສິນປະມານ 4 ພັນ 500 ລ້ານໂດລາໃນເວລານີ້ ທ່ານ Thayer ເວົ້າວ່າ ກອງປະຊຸມໃຫຍ່ຂອງພັກຄອມມູນິສໃນເດືອນມັງກອນນີ້ ບໍ່ຄາດວ່າຈະມີການຖະແຫຼງທີ່ສຳຄັນໃດໆກ່ຽວກັບເລື່ອງເສດຖະກິດ ແລະທ່ານເວົ້າວ່າ ເຖິງແມ່ນໄດ້ມີການຕຳໜິຕິຕຽນ ກ່ຽວກັບເລື່ອງເສດຖະກິດກໍຈິງ ແຕ່ນາຍົກລັດຖະມົນຕີ Nguyen Tan Dung ກໍຍັງຈະສືບຕໍ່ຮັກສາຕຳແໜ່ງ ຂອງ ທ່ານໄວ້ໄດ້ ໃນຂະນະທີ່ທ່ານມີຄູ່ແຂ່ງ ທີ່ມີຄຸນນະສົມບັດພຽງ ບໍ່ເທົ່າໃດຄົນທໍ່ນັ້ນ ທ່ານ Thayer ກ່າວຊີ້ແຈງຕື່ມວ່າ: ພວກນັກວິເຄາະທາງດ້ານການເງິນແລະນັກວິເຄາະກ່ຽວກັບຂົງເຂດກ່າວວ່າ ບັນ ຫາຕ່າງໆຂອງຫວຽດນາມເມື່ອໄວໆມານີ້ ຮວມທັງການບໍ່ສາມາດຈ່າຍໜີ້ຂອງບໍ ລິສັດ Vinashin ອາດພາໃຫ້ພວກນັກລົງທຶນຕ່າງປະເທດຈຳນວນນຶ່ງ ມີຄວາມ ຢ້ານກົວ ແຕ່ທ່ານ Byrne ຈາກອົງການຊັ່ງຊາຄວາມໜ້າເຊື່ອຖື Moodys ກ່າວ ວ່າ ຄວາມຄາດຫວັງທາງເສດຖະກິດໃນໄລຍະຍາວຂອງຫວຽດນາມແມ່ນຍັງເປັນ ໄປໃນທາງບວກຢູ່ ທ່ານ Byrne ກ່າວກ່ຽວກັບເລື່ອງນີ້ວ່າ: ທ່ານ Byrne ເວົ້າວ່າ ນອກຈາກການຈ່າຍງວດແລ້ວ ຫວຽດນາມຍັງຈຳເປັນຈະ ຕ້ອງໄດ້ປັບປຸງຄວາມໂປ່ງໃສກ່ຽວກັບຂໍ້ມູນທາງດ້ານເສດຖະກິດແລະນະໂຍບາຍ ຕ່າງໆ ທ່ານເວົ້າວ່າ ໂຕຢ່າງລາຍງານກ່ຽວກັບເງິນຕາຕ່າງປະເທດສຳຮອງໄດ້ມີການເປີດ ເຜີຍໃຫ້ຮູ້ຊ້າກວ່າປະເທດອື່ນໆ ໃນໄລຍະຂັ້ນຕອນທີ່ຄ້າຍຄືກັນຂອງການພັດທະ ນາ ທ່ານກ່າວວ່າ ຂໍ້ມູນເພີ່ມຕື່ມກ່ຽວກັບໜີ້ສິນ ທີ່ພວມປະສົບບັນຫາ ແລະການໃຫ້ ຄວາມສະໜັບສະໜຸນ ຕໍ່ບໍລິສັດລັດວິສາຫະກິດຕ່າງໆ ກໍຈະຊ່ອຍປັບປຸງບັນຍາ ກາດໃນການລົງທຶນນຳດ້ວຍ